দিনাজপুর
দিনাজপুর বাংলাদেশের উত্তরাঞ্চলের রংপুর বিভাগে অবস্থিত একটি শহর। প্রশাসনিকভাবে শহরটি দিনাজপুর জেলা এবং দিনাজপুর সদর উপজেলার সদর। এটি দিনাজপুর জেলার প্রধান শহর এবং রংপুর বিভাগের দ্বিতীয় বড় শহর। শহরটির সবচেয়ে নিকটবর্তী আন্তর্জাতিক এবং অভ্যন্তরীণ বিমানবন্দর যথাক্রমে হযরত শাহজালাল আন্তর্জাতিক বিমানবন্দর এবং সৈয়দপুর বিমানবন্দর। বিভাগীয় শহর রংপুর থেকে দিনাজপুর শহরের দূরত্ব ৭৪.২ কি.মি.। জনসংখ্যার ভিত্তিতে দিনাজপুর বাংলাদেশের ২৫তম বৃহত্তম শহর। উপজেলার সংখ্যানুসারে দিনাজপুর জেলা বাংলাদেশের একটি “এ” শ্রেণীভুক্ত জেলা।